Document ID: /roh_data/filtered/fineweb-2-filterrobots_roh.jsonl.gz/24596

Ils ultims 10 onns han ins planisà l’engrondiment da la staziun da Berna. Dus projects vegnan realisads:
Sutterran
Per ils trens regiunals (RBS) datti ina staziun sutterrana cun 4 binaris. Il project custa 614 milliuns francs.
Surterran
Per arrivar a la staziun principala datti anc 2 entradas supplementaras. I duai era vegnir davent ina paraid, uschia che la glisch da dadora po vegnir en la staziun.
Canera ed in urari variabel
Ils trens duain pudair ir sco enfin ussa. Dentant pudessan ils uraris variar tut tenor tge che vegn fabritgà. La canera na sa laschia betg evitar, era betg per tut ils abitants che vivan dasper la staziun. Dentant vegn fabritgà mo durant il di, uschia ch'i n'è betg dad aut la notg. Cun quai che la staziun sa chatta amez citad, pudess quai era avair influenzas per il traffic sin via causa che camiuns ston arrivar enfin tar la staziun.
Perquai ch’ins na sa betg evitar las consequenzas vulan ils maina projects infurmar la glieud usché bain sco pussaivel. Il plazzal dura enfin il 2025.
RR actualitad 12:00